
Text rozhodnutia
Súd: Krajský súd Bratislava Spisová značka: 10Sd/10/2016 Identifikačné číslo súdneho spisu: 1016200084 Dátum vydania rozhodnutia: 26. 05. 2016 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2016:1016200084.1 Uznesenie Krajský súd v Bratislave v právnej veci navrhovateľky: B. C., bytom U. XX/A, Q., proti odporkyni: Sociálnej poisťovni ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 21.12.2015 žiadala preskúmať rozhodnutie odporkyne číslo XXX XXX XXXX X-I.. zo dňa 20.11.2015, ktorým jej odporkyňa zamietla žiadosť o zvýšenie invalidného dôchodku. Rozhodnutím číslo XXX XXX XXXX X- I.. zo dňa 13. apríla 2016 odporkyňa podľa § 112 zákona č. 461/2003 Z.z. o sociálnom poistení v znení neskorších predpisov zrušila rozhodnutia Sociálnej poisťovne ústredie číslo XXX XXX XXXX X zo dňa 4.3.2015 o priznaní invalidného dôchodku, číslo XXX XXX XXXX X zo dňa 14. mája 2015 o znížení sumy invalidného dôchodku, číslo XXX XXX XXXX X - X. zo dňa 20.11.2015 a číslo XXX XXX XXXX X - I.. zo dňa 20. novembra 2015 o zamietnutí zvýšenia invalidného dôchodku. Odporkyňa vydala rozhodnutie číslo XXX XXX XXXX X- I.. zo dňa 13. apríla 2016, ktorým podľa § 70 ods. 2, § 82 a § 293ce zákona č. 461/2003 Z.z. o sociálnom poistení v znení neskorších predpisov, navrhovateľke od 23. novembra 2013 priznala invalidný dôchodok v sume 150,90 eur mesačne, zvýšený od 1. januára 2014 na sumu 155,40 eur mesačne, zvýšený od 1. januára 2015 na sumu 158,10 eur mesačne, zvýšený od 1. januára 2016 na sumu 159,10 eur mesačne, čím opravnému prostriedku navrhovateľky bolo vyhovené v celom rozsahu. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

